CELEX: 32021D1220(01)
Language: bg
Date: 2021-11-23 00:00:00
Title: Решение на Съвета от 23 ноември 2021 година за назначаване на един член на Управителния съвет на Европейския орган за безопасност на храните 2021/C 512 I/03

20.12.2021   
               
               
                  BG
               
               
                  Официален вестник на Европейския съюз
               
               
                  CI 512/12
               
            
         РЕШЕНИЕ НА СЪВЕТА
         от 23 ноември 2021 година
         за назначаване на един член на Управителния съвет на Европейския орган за безопасност на храните
         (2021/C 512 I/03)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
         като взе предвид списъка с кандидати, представен на Съвета от Европейската комисия с писмо от 14 юли 2021 г.,
         като взе предвид становището, изразено от Европейския парламент с писмо от 18 октомври 2021 г.,
         като има предвид, че:
         
                     (1)
                  
                  
                     От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните. Абсолютно необходимо е също да се гарантира сътрудничеството на този орган с държавите членки.
                  
               
                     (2)
                  
                  
                     Съгласно член 25, параграф 1 от Регламент (ЕО) № 178/2002 четирима от членовете на Управителния съвет на Европейския орган за безопасност на храните трябва да имат професионален опит в организации, представляващи потребителите и други групи интереси по хранителната верига. Мандатът на един член на Управителния съвет на Европейския орган за безопасност на храните с такъв професионален опит изтече на 30 юни 2021 г. Поради това този член следва да бъде заменен от нов член с професионален опит в организации, представляващи потребителите и други интереси по хранителната верига.
                  
               
                     (3)
                  
                  
                     Представеният от Комисията списък с кандидати беше разгледан с оглед назначаването на новия член на Управителния съвет на Европейския орган за безопасност на храните въз основа на предоставената от Комисията документация и предвид становището, изразено от Европейския парламент. Целта е да се гарантират най-висока степен на компетентност, широк обхват на съответен професионален опит и в съответствие с това възможно най-широко географско разпределение в рамките на Съюза.
                  
               
                     (4)
                  
                  
                     В член 10, параграф 2 от Регламент (ЕС) 2019/1381 на Европейския парламент и на Съвета (2) се предвижда, че мандатът на членовете на Управителния съвет на Европейския орган за безопасност на храните, които са на служба на 30 юни 2022 г., изтича на тази дата. Поради това свободната длъжност следва да бъде попълнена за мандата, изтичащ на 30 юни 2022 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-жа Marija CERJAK се назначава за член на Управителния съвет на Европейския орган за безопасност на храните за периода от 23 ноември 2021 г до 30 юни 2022 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 ноември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  ОВ L 31, 1.2.2002 г., стр. 1.
         
            (2)  Регламент (ЕС) 2019/1381 на Европейския парламент и на Съвета от 20 юни 2019 г. относно прозрачността и устойчивостта на оценката на ЕС на риска в хранителната верига и за изменение на регламенти (ЕО) № 178/2002, (ЕО) № 1829/2003, (ЕО) № 1831/2003, (ЕО) № 2065/2003, (ЕО) № 1935/2004, (ЕО) № 1331/2008, (ЕО) № 1107/2009, (ЕС) 2015/2283 и Директива 2001/18/ЕО (ОВ L 231, 6.9.2019 г., стр. 1).